Diari Oficial de la Generalitat Valenciana


Sumari del DOGV 5080, del 29-08-2005 (2005/9474)

RESOLUCIÓ de 21 de juliol de 2005, del director general de Transports, Ports i Costes sobre delegació de competències en el director de l'Entitat Pública de Transport Metropolità de València.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5080

Data del DOGV
:   29-08-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/9474


Data del document
:   21-07-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Entitat Pública de Transport Metropolità de València
    * competència administrativa
    * delegació de poders

RESOLUCIÓ de 21 de juliol de 2005, del director general de Transports, Ports i Costes sobre delegació de competències en el director de l'Entitat Pública de Transport Metropolità de València. [2005/9474]
  
La Llei/2000, de 23 de novembre, de Constitució de l'Entitat Pública de Transport Metropolità de València atribuïx a esta les competències inspectores, instructores i de proposta de resolució dels expedients sancionadors en matèria de servicis de taxi de l'Àrea de Prestació Conjunta de València, així com en matèria de servicis regulars de transport de viatgers dins del seu àmbit territorial de competència.
  
Raons d'eficàcia administrativa aconsellen que siga també esta entitat la que exercisca la competència relativa a la incoació d'estos expedients, per la qual cosa resulta procedent la seua delegació pel director general de Transports Ports i Costes.
  
De conformitat amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:
  
Primer. Delegar en el director de l'Entitat Pública de Transport Metropolità de València les competències següents en relació amb les matèries que a continuació s'enuncien:
  
En matèria de prestació de servicis de taxi a l'empara d'una autorització de l'Àrea de Prestació Conjunta de València, la incoació d'expedients sancionadors.
  
En matèria de servicis regulars de viatgers l'itinerari del qual transcórrega íntegrament dins de l'Àrea Metropolitana de València, la incoació d'expedients sancionadors.
  
Segon. La delegació de competències continguda en la present resolució, s'entén sense perjuí que, en qualsevol moment, el director general de Transports, Ports i Costes puga advocar per a si el coneixement i la resolució de tots els assumptes que compresos en esta considere oportú.
  
Tercer. Sempre que es faça ús de la delegació continguda en la present resolució, haurà de fer-se constar així, expressament, en l'adopció de l'acte o resolució corresponent i es consideraran dictades per l'òrgan que delega.
  
Quart. Cap de les facultats objecte de delegació contingudes en la present resolució podran ser, al seu torn, delegades pel director de l'Entitat Pública de Transport Metropolità de València.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.